**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**SODNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 1002-1480/2024-3130-22

Datum: 5. 2. 2025

**Zadeva:** **Izplačilo regresa za letni dopust za leto 2025**

Aneks h Kolektivni pogodbi za negospodarske dejavnosti v Republiki Sloveniji (Uradni list RS, št. 99/24) v prvem odstavku 7. člena določa, da se regres za letni dopust za leto 2025 javnim uslužbencem izplača v višini, ki za 5 odstotkov presega višino minimalne plače za leto 2025. Regres za letni dopust se izplača najpozneje ob izplačilu plače za april 2025.

V Uradnem listu RS, št. 5/25 je bil dne 31. januarja 2025 objavljen znesek minimalne plače za leto 2025. Minimalna plača za delo s polnim delovnim časom, opravljeno od 1. januarja 2025, znaša 1.277,72 eura.

Glede na navedeno regres za letni dopust za leto 2025 znaša **1341,61 eura.**

V skladu s 112. členom Zakona o skupnih temeljih sistema plač v javnem sektorju (Uradni list RS, št. 95/24) pripadajo funkcionarjem do uveljavitve zakona, ki bo uredil povračila stroškov in druge prejemke funkcionarjev, povračila stroškov in drugi prejemki v zvezi z delom v enaki višini in pod enakimi pogoji, kot to velja za javne uslužbence. Navedeno pomeni, da se tudi funkcionarjem regres za letni dopust izplača v višini 1341,61 eur.

Datum izplačila regresa za letni dopust za leto 2025 je določen najpozneje ob izplačilu plače za april 2025, kar pomeni, da lahko proračunski uporabniki regres za letni dopust za leto 2025 izplačajo tudi prej. Javnim uslužbencem in funkcionarjem pri proračunskih uporabnikih, ki pri izplačilu plač uporabljajo MFERAC, bo regres za letni dopust izplačan ob izplačilu plače za april 2025, torej v mesecu maju 2025.

Ministrstva prosimo, da s tem dopisom seznanite proračunske uporabnike iz vaše pristojnosti.

S spoštovanjem,

Mojca Ramšak Pešec

 državna sekretarka

Poslano:

* naslovnikom po elektronski pošti.